
PLEC DE CLÀUSULES ADMINISTRATIVES PARTICULARS DEL CONTRACTE DEL SERVEI DE NETEJA DELS EDIFICIS MUNICIPALS DE L’AJUNTAMENT DE SANT BOI DE LLUÇANÈS (Exp. 2024_5)
1) DADES COMUNES RELATIVES A LA FASE DE LICITACIÓ I D’ADJUDICACIÓ:

1.1) Definició de l'objecte del contracte 
És objecte del present Plec la contractació promoguda per l’ajuntament de Sant Boi de Lluçanès, del servei de neteja dels edificis municipals amb els mitjans personals i materials necessaris, així com el subministrament dels materials que es refereixen al plec de prescripcions tècniques (PPT).

La relació d’edificis municipals i característiques del servei a prestar estan especificats al PPT.

El Codi CPV que correspon és 90919300-5. 

1.2) Necessitat i idoneïtat del contracte
Aquest contracte es qualifica com a contracte de serveis, d’acord amb el que estableix l’article 17 de la Llei 9/2017, de 8 de novembre, de Contrastes del Sector Públic, pel qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP) 

- La naturalesa i l'extensió de les necessitats administratives a satisfer amb el present contracte són les definides en el seu objecte i que es corresponen amb la prestació d'un servei de titularitat i competència municipal. 

- La justificació del procediment d’adjudicació del contracte i dels criteris de valoració que es tindran en compte per a l’adjudicació del present contracte s’acrediten degudament en aquest plec de clàusules. 

Per a tot allò no regulat en aquest plec de clàusules administratives particulars, serà d’aplicació la normativa següent: 

• Llei 7/1985, de 2 d'abril, reguladora de les bases de règim local 

• Text refós de la Llei municipal i de règim local de Catalunya, aprovat per Decret legislatiu 2/2003, de 28 d’abril 

• Llei 9/2017, de 8 de novembre, de Contractes del sector públic 

• Reial decret 1098/2001, de 12 d’octubre, pel qual s’aprova el reglament general de la Llei de contractes de les administracions públiques (en endavant, RGLCAP)
• Real Decreto 817/2009, de 8 de maig, pel que es desenvolupa parcialment la Eventual reglamentació catalana sobre contractació de les entitats locals.
• En defecte de dret administratiu, s’estarà al dret privat.

1.3) Durada del contracte i possibles pròrrogues

El contracte tindrà una durada de DOS ANYS a comptar des de la formalització del contracte. El contracte es prorrogarà per un any, i fins a un màxim de dos, sempre i quan cap de les dues parts no manifesti de forma expressa, amb tres mesos d’antelació a la data de la finalització o de la pròrroga, la seva voluntat de donar-lo per finalitzat.

Si vençut el contracte no s'hagués formalitzat el nou contracte que garanteixi la continuïtat de la prestació a realitzar pel contractista, com a conseqüència d'incidències resultants d'esdeveniments imprevisibles per a l'òrgan de contractació, produïdes en el procediment d'adjudicació i existeixin raons d'interès públic per no interrompre la prestació, es podrà prorrogar el contracte originari fins que comenci l'execució del nou contracte i, en tot cas, per un període màxim de nou mesos, sense modificar les restants condicions del contracte 

1.4) Determinació del preu
El preu del present contracte ha estat determinat d’acord amb els criteris indicats en l’article 102 LCSP, tenint en compte els costos laborals (en relació al conveni aplicable), i atenent als preus de mercat dels serveis contractats..
1.5) Valor estimat

El valor estimat del contracte (VEC, article 101 LCSP), engloba l’import total, IVA no inclòs, a pagar en aquest contracte, incloses les possibles pròrrogues:
Amb aquestes premisses, el VEC importa un total de 213.750,00 euros, desglossats de la següent manera:
	Valor estimat del contracte

	Concepte
	Import

	Import contracte (dues anualitats)
	90.000,00 €

	Import pròrrogues (2 pròrrogues d’un any + 1 pròrroga de 9 mesos)
	123.750,00 €

	Valor estimat sense IVA
	213.750,00 €


	Any
	Pressupost
	Pròrroga
	Suma

	Primer any
	45.000,00 €
	
	45.000,00 €

	Segon any
	45.000,00 €
	
	45.000,00 €

	Tercer any, 1a prorroga
	
	45.000,00 €
	45.000,00 €

	Quart any, 2a prorroga
	
	45.000,00 €
	45.000,00 €

	9 mesos extraordinaris
	
	33.750,00 €
	33.750,00 €

	TOTAL
	90.000,00 €
	123.750,00 €
	213.750,00 €

	IVA
	18.900,00 €
	25.987,50 €
	44.887,50 €

	TOTAL AMB IVA
	108.900,00 €
	149.737,50 €
	258.637,50 €


En el càlcul del valor estimat s’han tingut en compte, a més dels costos derivats de l’aplicació de les normatives laborals vigents, altres costos que es derivin de l’execució material dels serveis, les despeses generals d’estructura i el benefici industrial (a banda de les premisses indicades anteriorment), així com especificar que l’estudi econòmic contempla el càlcul pel manteniment de l’equilibri econòmic durant tota la vigència del contracte. 
Així mateix el VEC contempla les eventuals pròrrogues, les primes possibles i les modificacions del contracte.
1.6) Pressupost base de licitació

El pressupost base de licitació entès com el límit màxim de despesa que en virtut del contracte pot comprometre l'òrgan de contractació és de:

El PREU BASE DE LICITACIÓ (PBL) és de 90.000,00 €, IVA exclòs (dues anualitats). 

Al preu indicat se li afegirà un 21% en concepte d’impost sobre el valor afegit, la qual cosa comporta un equivalent de 18.900,00 €, amb un total de 108.900,00 € (IVA inclòs).
No seran acceptades aquelles ofertes que superin aquests imports màxims.

AL PPT es faciliten els llistats de subrogació de personal facilitats per l’actual empresa adjudicatària a efectes del deure d’informació que preveu l’article 130 de la Llei de Contractes del Sector Públic (LCSP), atès que en la present licitació el conveni aplicable preveu la subrogació de treballadors.
1.7) Aplicacions pressupostàries

La despesa derivada d’aquesta contractació de es farà efectiva amb càrrec a l’aplicació pressupostària del pressupost municipal núm. 150 21200.

L’Ajuntament incorporarà, anualment, en el pressupost municipal el crèdit suficient i el finançament adequat per atendre les obligacions derivades de l’execució del contracte. D’acord amb allò establert en l’article 174 del Reial Decret Legislatiu 2/2004, de 5 de març, pel que s’aprova el text refós de la Llei reguladora de les hisendes locals, la contractació es realitzarà amb despeses de caràcter plurianual i es subordinarà al crèdit que per a cada exercici s’autoritzi en els respectius pressupostos
1.8) Tramitació de l’expedient i procediment d’adjudicació

La contractació, que es tramitarà de forma ordinària, no està subjecta a regulació harmonitzada i no és susceptible de recurs especial en matèria de contractació, es durà a terme mitjançant procediment obert i adjudicació amb més d’un criteri d’adjudicació en virtut d’allò que estableixen els articles 145, 146, 159 i concordants de la LCSP.

D’acord amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics. La presentació d’ofertes es realitzarà igualment per mitjans electrònics a través de l’eina de Sobre Digital.
Per a consultar els plecs i resta de documents relacionats amb la present contractació, així com la composició de la Mesa de Contractació, en el seu cas, s’ha d’accedir al Perfil de contractant, apartat “lcitacions” a través de l’adreça següent:

https://contractaciopublica.gencat.cat/perfil/stboillu
1.9) Documentació a presentar, forma i contingut de les proposicions
Les proposicions es presentaran en la forma, termini i lloc indicats a l’anunci de licitació, mitjançant l’eina Sobre Digital, integrada en la Plataforma de Serveis de Contractació Pública de Catalunya, accessible en el perfil de contractant indicat en la clàusula 8 del present plec. Les ofertes rebudes amb posterioritat es consideraran extemporànies.

Si en les 24 hores darreres del termini per a la presentació d’ofertes s’interromp el servei per causes tècniques o raons operatives de la pròpia plataforma, aquest termini es prorrogarà o, si el termini ja ha vençut, es rehabilitarà per un temps de 24 hores més o, en tot cas, com a mínim, pel temps que el Servei no hagi estat operatiu, mitjançant la publicació en el perfil de contractant, esmenant-lo, sempre que sigui possible abans de la seva finalització.

Les proposicions extemporànies seran excloses. Les empreses licitadores que no hagin pogut presentar la seva oferta dins de termini per raons tècniques que considerin imputables a la plataforma, als serveis que aquesta integra (registre, validació de signatura...) o a l’eina de presentació electrónica d’ofertes, hauran d’acreditar les causes que han impedit aquesta presentació dins de termini i la mesa o l’òrgan de contractació decidirà el que procedeixi.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.
Podeu trobar material de suport sobre com presentar una oferta mitjançant l’eina de Sobre digital a la web de la Plataforma de Serveis de Contractació Pública:

https://contractaciopublica.gencat.cat/ecofin_sobre/AppJava/views/ajuda/empreses/index.xhtml?set-locale=ca_ES.

La documentació s’haurà de presentar de la següent manera:

- El sobre A, denominat “documentació administrativa” haurà de contenir la documentació següent:

a) Declaració responsable de compliment de les condicions establertes legalment per contractar amb l’Administració, d’acord amb el model següent:

" El Sr./La Sra.......................................... amb NIF núm................., en nom propi / en representació de l’empresa .............., en qualitat de ..., i segons escriptura pública autoritzada davant Notari ......, en data ..... i amb número de protocol .../o document ..., CIF núm. .............., domiciliada a........... carrer ........................, núm.........., (persona de contacte......................, adreça de correu electrònic ................,  telèfon núm. ............... i fax núm.. .. .....................), opta a la contractació relativa al servei de neteja de les dependències municipals de l’ajuntament de Sant Boi de Lluçanès i DECLARA RESPONSABLEMENT:
· Que el perfil de l’empresa és el següent (marcar amb una creu(:

(
Gran empresa.

· Mitjana, petita o microempresa.

· Que les facultats de representació que ostenta són suficients i vigents (si s’actua per representació); que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes als articles 65 a 97 de la LCSP.

· Que es troba al corrent del compliment de les obligacions tributàries i amb la Seguretat Social.

· Que està inscrit en el Registre de Licitadors de la Generalitat de Catalunya i/o de l’Administració General de l’Estat i que les dades que hi consten no han experimentat cap variació.  

· Que disposa de l’habilitació empresarial o professional, així com de la solvència econòmica i financera i tècnica o professional exigides en els termes de la clàusula 1.10) del PCAP i que es compromet a adscriure a l’execució del contracte els mitjans personals / materials descrits a la dita clàusula. 

· Que, en el cas de recórrer a solvència externa, compta amb el compromís per escrit de les entitats corresponents per a disposar dels seus recursos i capacitats per a utilitzar-los en l’execució del contracte.

· Que, en cas que les activitats objecte del contracte impliquin contacte habitual amb menors d’edat, disposa de les certificacions legalment establertes i vigents per acreditar que totes les persones que s’adscriguin a la realització de dites activitats no han estat condemnades per sentència ferma per algun delicte contra la llibertat i indemnitat sexuals.

· Que compleix amb tots els deures que en matèria preventiva estableix la Llei 31/1995, de 8 de novembre, de prevenció de riscos laborals i que disposa dels recursos humans i tècnics necessaris per fer front a les obligacions que puguin derivar-se del Reial Decret 171/2004, de 30 de gener, pel qual es desenvolupa l’article 24 de la Llei 31/1995, en matèria de coordinació d’activitats empresarials.
· Que no ha celebrat cap acord amb altres operadors econòmics destinats a falsejar la competència en l’àmbit d’aquest contracte i que no coneix cap conflicte d’interessos vinculat a la seva participació en aquest procediment de contractació.
· Que, en cas que es tracti d’empresa estrangera, es sotmet a la jurisdicció dels Jutjats i Tribunals espanyols.
· Que la plantilla de l’empresa està integrada per un nombre de persones treballadores amb discapacitat no inferior al 2% o que s’ha adoptat alguna de les mesures alternatives previstes en la legislació vigent.
( SÍ
( NO
( NO obligat per normativa

· Que l’empresa disposa d’un pla d’igualtat d’oportunitats entre les dones i els homes.

( SÍ
( NO
( NO obligat per normativa

· Que reuneix algun/s dels criteris de preferència en cas d’igualació de proposicions previstos al PCAP. 

( SÍ
( NO


· Respecte l’Impost sobre el valor afegit (IVA) l’empresa: 

· Està subjecta a l’IVA.

· Està no subjecta o exempta de l’IVA i són vigents les circumstàncies que donaren lloc a la  no-subjecció o l’exempció.

· Respecte l’Impost d’Activitats Econòmiques (IAE) l’empresa:

· Està subjecta a l’IAE.
· Està no subjecta o exempta de l’IAE i són vigents les circumstàncies que donaren lloc a la no-subjecció o l’exempció.

· Que, en cas que el licitador tingui intenció de concórrer en unió temporal d’empreses, declara:

·  SÍ té intenció de concórrer en unió temporal d’empreses:

(indicar noms i circumstàncies dels integrants i la participació de cadascun, així com l’assumpció del compromís de constituir-se formalment en unió temporal en cas de resultar adjudicataris)
· NO té intenció de concórrer en unió temporal d’empreses

· Es designa com a persona/es autoritzada/es per a rebre l’avís de les notificacions, comunicacions i requeriments per mitjans electrònics a:
	Persona/es autoritzada/es*
	DNI*
	Correu electrònic*
	Mòbil *

	
	
	
	

	
	
	
	


*Camps obligatoris.

Si l’adreça electrònica o el número de telèfon mòbil facilitats a efectes d’avís de notificació, comunicacions i requeriments quedessin en desús, s’haurà de comunicar la dita circumstància, per escrit, a  l’Ajuntament de Sant Boi de Lluçanès per tal de fer la modificació corresponent.

El licitador/contractista declara que ha obtingut el consentiment exprés de les persones a qui autoritza per rebre les notificacions, comunicacions i requeriments derivades d’aquesta contractació, per tal que l’Ajuntament pugui facilitar-les al servei e-Notum a aquests efectes.

· Que, en el cas que formulin ofertes empreses vinculades, el grup empresarial a què pertanyen és (indicar les empreses que el composen). 

· Que, cas de resultar proposat com a adjudicatari, es compromet a aportar la documentació assenyalada en la clàusula 18) del PCAP.
(Lloc, data i signatura)."

Les condicions establertes legalment per contractar han de complir-se abans de la finalització del termini de presentació de proposicions.

Els licitadors s’obliguen a aportar, en qualsevol moment abans de la proposta d’adjudicació, tota la documentació exigida quan els hi sigui requerida, sens perjudici d’allò establert a la clàusula 1.18) del present Plec.

- El sobre B, denominat “oferta tècnica” haurà de contenir la documentació següent:

Documentació tècnica relativa al/s criteri/s d’adjudicació que depenen d’un judici de valor a tenir en compte, de conformitat amb la clàusula 1.11 del present Plec, numerada i indexada.

	-ADVERTÈNCIA-

La documentació que contenen els arxius precedents (A i B) no pot incloure cap informació que permeti conèixer el contingut del sobre C, relatiu als criteris avaluables de forma automàtica. L’INCOMPLIMENT D’AQUESTA OBLIGACIÓ IMPLICA L’EXCLUSIÓ DE LA LICITACIÓ.


- El sobre C, denominat “oferta econòmica” haurà de contenir la documentació següent:

La proposició econòmica, que haurà d’ajustar-se al model següent:

"En/Na......................................... amb NIF núm. ................., en nom propi / en representació de l’empresa .............., CIF núm. .............., domiciliada a ........... carrer ........................, núm. .........., assabentat/da de les condicions exigides per optar a la  contractació relativa al servei de neteja de les dependències municipals de l’ajuntament de Sant Boi de Lluçanès relacionats al PPT, es compromet a portar-la a terme amb subjecció al Plec de Prescripcions Tècniques i el Plec de Clàusules Administratives Particulars, que accepta íntegrament, per la quantitat anual de ……….……………….. euros, IVA exclòs. (La quantitat haurà d'expressar-se en lletres i xifres). 

L’import de l’IVA, al 21 %, és de .......... €.

(Lloc, data, signatura)."

1.10) Condicions mínimes i mitjans d’acreditació de la solvència econòmica i financera i professional o tècnica i altres requeriments

No es requereix classificació, i el licitador haurà de complir les condicions següents:

( Disposar de la solvència següent:

a) Solvència econòmica i financera:

· Volum anual de negocis en l’àmbit al qual es refereix el contracte, per import igual o superior al de la licitació del present contracte (33.300 euros, iva a part, o superior).

b) Solvència professional o tècnica:

· Una relació dels principals serveis o treballs realitzats en els darrers dos anys que inclogui import, data i el destinatari públic o privat dels mateixos, a la qual s’incorporaran els corresponents certificats acreditatius.

1.11) Criteris d'adjudicació

Els criteris a tenir en compte a l’hora de considerar quina és la proposició econòmicament més avantatjosa, són els que tots seguit s'indiquen, d’acord amb la ponderació que es detalla per a cadascun dels mateixos, amb un total de 35 punts dels quals 10 punts corresponen a criteris que depenen d’un judici de valor i 30 punts per criteris avaluables de forma automàtica.

A) Criteris que depenen d’un judici de valor (10 punts). Sobre B
a) Disponibilitat de centres logístics (fins a 7 punts). Es valorarà que els licitadors disposin, com a mínim, d’un centre logístic de la seva companyia a la Comarca d’Osona, amb la finalitat d’afavorir un criteri mediambiental com és la reducció de distàncies i racionalització del transport de materials i/o persones. En el cas d’UTE, es valorarà si una de les empreses que la conformen disposa d’aquest centre a l’esmentada comarca.

b) Millores en la prestació del servei (fins a 3 punts).S’haurà de presentar una memòria en la qual es recullin i s’expliquin les millores proposades que s’inclourà en el Sobre B de la proposta. Es puntuarà tenint en compte: el coneixement de les instal·lacions on s’ha de prestar el servei, en base a la seva utilització en una població de les característiques de Sant Boi de Lluçanès, la racionalitat de la proposta i els estalvis o beneficis que pugui comportar.

B) Criteri avaluable de forma automàtica (30 punts). Sobre núm. C
Es valorarà a raó de 1 punt per cada 100 € de baixa respecte del pressupost de licitació anual, o part proporcional, aplicant una regla de tres simple, amb un màxim de 30 punts.

Seran d’aplicació les determinacions relatives a les baixes desproporcionades contemplades a l’article 85 del Reial Decret 1098/2001, de 12 de octubre, pel qual s’aprova el Reglament general de la Llei de Contractes de les Administracions Públiques.

1.12) Criteris de preferència en cas d’igualació de proposicions
En cas d’igualtat de puntuació entre dues a més proposicions, l’adjudicatari es decidirà per sorteig entre les mateixes i que serà efectuat per la Mesa de contractació.

1.13) Termini per a l’adjudicació
L’adjudicació es realitzarà dins el termini màxim de 2 mesos a comptar des de la data de l’obertura del sobre A.

1.14) Variants

No és procedent.

1.15) Proposicions anormals o desproporcionades
Es consideraran ofertes anormals o desproporcionades, quan a l’oferta econòmica, aquelles incloses en els supòsits previstos a l’article 85 del Reglament General de la Llei de Contractes de les Administracions Públiques, aprovat per Reial Decret 1098/2001, de 12 d’octubre (en endavant RGLCAP).
1.16) Mesa de contractació
La Mesa de contractació estarà composada pels següents membres:

· President: Marc Parés Muns, alcalde

· Vocal primer: Jean-Pierre Baurier Casanovas, secretari-interventor accidental.

· Vocal segon: Imma Pujol Molist, arquitecta municipal.

· Secretària (amb veu i sense vot): Judith Pena Ginebra, auxiliar administrativa.

1.17) Garantia provisional
No s’exigeix la constitució de garantia provisional.

1.18) Garantia definitiva 
La garantia definitiva a constituir pel licitador que hagi presentat l’oferta econòmicament més avantatjosa serà la corresponent al 5% de l’import d’adjudicació, exclòs l’IVA.
La garantia definitiva es podrà prestar mitjançant qualsevol de les formes previstes a la LCSP.

1.19) Obertura d’ofertes

Dins les  24 hores posteriors a la finalització del termini de presentació d’ofertes, o en el seu cas, dins del termini establert abans de l’obertura del primer sobre xifrat. els licitadors hauran d’accedir a l’eina Sobre Digital per introduir les seves paraules clau.
Aquest acte, que no serà públic, es podrà ajornar en el supòsit de fallida tècnica que impossibiliti l’ús de l’eina de Sobre Digital, publicant a la Plataforma de Serveis de Contractació Pública avís corresponent; i, addicionalment, comunicant el canvi de data d’obertura del sobre, a totes les empreses que haguessin activat oferta.

Si la Mesa observés defectes o omissions esmenables en la documentació presentada, ho comunicarà als interessats a les empreses licitadores afectades, mitjançant el Perfil del contractant, perquè els esmenin en el termini de tres dies hàbils. 

La resta de sobres s’han d’obrir en la data i hora assenyalada en l’anunci de licitació i configurades en l’eina Sobre Digital, i es podrà fer un cop les persones que permeten l’obertura dels sobres, anomenades custodis, hagin aplicat, amb el quòrum mínim i en l’interval de temps que s’hagin definit prèviament, les seves credencials i hagi arribat la data i hora assenyalades. 

El termini màxim d’obertura de les proposicions és de vint dies comptats des de la data de finalització del termini de presentació.
L’obertura del sobre núm. B es celebrarà en acte no públic a l’eina Sobre Digital. 

Per deixar constància de tot s’aixecarà un acta que es publicarà al Perfil de contractant.
L’obertura del sobre C es celebrarà en acte no públic a l’eina Sobre Digital. La valoració del sobre C es publicarà al Perfil de contractant.

En tot cas, no s’acceptaran aquelles proposicions que:

- Tinguin contradiccions, omissions, errors o esmenes que no permetin conèixer clarament allò que l’Ajuntament estimi fonamental per considerar l’oferta. 

- No tinguin concordança amb la documentació examinada i admesa. 

- Excedeixin del pressupost màxim establert per al contracte. 

- Variïn substancialment el model de proposició establert.
Abans de formular la proposta d’adjudicació, la Mesa podrà demanar els informes tècnics que consideri necessaris i que guardin relació amb l’objecte del contracte. 

Emesos, si escau, els corresponents informes, la Mesa prèvia exclusió, si escau, de les ofertes que no compleixin els requeriments del plec, formularà la proposta de resolució a favor del licitador que hagués presentat l’oferta més avantatjosa per a l’Ajuntament, per aplicació dels criteris d’adjudicació indicats a la clàusula 1.11, o bé proposarà que el procediment sigui declarat desert, cas aquest en què s’han de motivar les raons en les quals es fonamenta aquella proposta.
1.20) Presentació de documentació i constitució de la garantia definitiva pel  licitador proposat com a adjudicatari

El licitador proposat com a adjudicatari abans de l’adjudicació i dins del termini de 10 dies hàbils comptadors des de l’endemà de la recepció del requeriment d’alcaldia a l’efecte, haurà de:

- Acreditar la constitució de la garantia definitiva.

- Presentar els següents documents:

a) La documentació que acrediti la personalitat de l'empresari, mitjançant DNI o document que el substitueixi. Quan no actuï en nom propi o es tracti de societat o persona jurídica, a més del seu DNI, haurà d’aportar l’escriptura de nomenament de càrrec social o bé el poder notarial per representar a la persona o entitat, i l'escriptura de constitució o d’adaptació, si escau, de la societat o entitat i/o aquella en què consti el darrer objecte social vigent, en el que hauran d’estar compreses les prestacions objecte del contracte. Així mateix, els actes i acords continguts en les escriptures abans assenyalades hauran d’estar inscrits en el corresponent Registre quan l’esmentada inscripció els sigui exigible. En el cas que no ho fos, la capacitat d’obrar s’acreditarà mitjançant l’escriptura o document de constitució, estatuts o acte fundacional, inscrits, si s’escau, en el corresponent registre oficial.

b) Les empreses no espanyoles d’Estats membres de la Unió Europea hauran d’acreditar la seva capacitat d’obrar, en els termes d’allò que disposen els articles 71 i següents de la LCSP, mitjançant la inscripció en els registres comercials o professionals que s’estableixen a l’annex I del RGLCAP. 

c) La capacitat d’obrar de la resta de les empreses estrangeres s’acreditarà de conformitat amb el que disposen els articles 71 i següents de la LCSP.

d) Els certificats acreditatius de trobar-se al corrent del compliment de les seves obligacions tributàries i amb la Seguretat Social, llevat que hagi autoritzat a l’ajuntament de Roda de Ter per obtenir de forma directa la seva acreditació.

e) La documentació que acrediti l’habilitació professional, la solvència econòmica i financera i tècnica o professional.

f) La documentació acreditativa de la resta de circumstàncies consignades en la/les declaració/ns responsable/s aportada/es i la resta que sigui exigible.

Aquelles empreses que estiguin inscrites en el Registre de Licitadors de la Generalitat de Catalunya i/o de l’Administració General de l’Estat restaran eximides de presentar la documentació referida si consta en el Registre de Licitadors, sempre que aportin la diligència d’inscripció i la declaració responsable que les circumstàncies reflectides en la diligència no han experimentat cap variació.

1.21) Adjudicació
L'òrgan de contractació haurà d'adjudicar el contracte dins dels cinc dies hàbils següents a la recepció de la documentació requerida, segons clàusula anterior, de forma motivada i fixant i concretant els termes de la mateixa. 

La notificació de l'adjudicació motivada, juntament amb l'informe que va servir de base per adjudicar si existís, s'efectuarà a tots els licitadors simultàniament a l'adreça que haguessin designat en presentar les seves proposicions. 

L’adjudicació es publicarà al Perfil de contractant (article 63 de la LCSP).
1.22) Formalització del contracte

El contracte es formalitzarà mitjançant atorgament de document administratiu, de la qual cosa en donarà fe el Secretari-interventor accidental de la corporació, transcorregut el termini de quinze dies hàbils a comptar de l’endemà de la tramesa de la notificació d’adjudicació als licitadors i la seva publicació al Perfil de contractant. 

El contracte es formalitzarà en escriptura pública si així ho demana l’adjudicatari; en aquest cas les despeses que generi la formalització aniran pel seu compte. 

La formalització es publicarà al Perfil de contractant.
2) DADES COMUNES RELATIVES A LA FASE D’EXECUCIÓ:

2.1) Drets i obligacions de les parts

Els drets i les obligacions de les parts seran, a més dels indicats a les clàusules de les dades específiques del contracte, aquells que resultin de la documentació contractual i la normativa aplicable i, en particular, els següents:

· El contractista s’obliga a facilitar tota la documentació que li sigui requerida en relació als seus subcontractistes o subministradors.

· En cas que a la finalització del termini de vigència inicial o de la possible pròrroga no s’hagués formalitzat el nou contracte, el contractista s’obliga a continuar la prestació del servei fins a la nova contractació amb el termini màxim establert a l’anterior clàusula 1.3) d’aquest PCAP.

2.2) Condicions especials d’execució

Les obligacions del contractista de caràcter especial d’execució seran les següents:

▪ El pagament als treballadors a càrrec de l’empresa adjudicatària, d’acord amb allò establert en l’article 29.1 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors.
▪ El contractista respectarà els costos salarials segons el Conveni col·lectiu de treball del sector de la neteja d’edificis i locals, aplicable a Catalunya. 

▪ L’adjudicatari haurà de disposar d’una assegurança de responsabilitat civil de mínim 300.000 € 

2.3) Modificació del contracte
El contracte només podrà modificar-se quan així es reguli en els plecs, en l’anunci de licitació o en els supòsits de l’article 205 de la LCSP. 

De conformitat amb l’article 191 de la LCSP, en l’expedient de modificació se seguirà el següent procediment: 

a) Haurà de donar-se audiència al contractista, pel termini de 3 dies naturals 

b) L’acord que s’adopti per l'òrgan de contractació posarà fi a la via administrativa i serà immediatament executiu.
2.4) Règim de pagament

El contractista presentarà factures mensuals de forma telemàtica (e-FACT).

El pagament es realitzarà per l’Ajuntament de Sant Boi de Lluçanès en els terminis legalment establerts, sens perjudici que se li pugui exigir la presentació dels TC1 i TC2 del personal destinat a l'execució del contracte, als efectes de comprovar que es troba al corrent del compliment de les seves obligacions amb la Seguretat Social.

En totes les factures electròniques la identificació dels centres gestors destinataris es farà mitjançant el següent codi DIR3 L01082016 en tots els camps.

2.5) Revisió de preus

El preu del contracte s’adequarà anualment a les variacions de l’Índex de preus al consum que s’hagin produït durant els dotze mesos anteriors. La primera revisió del preu s’aplicarà al mes tretze des de la data d’inici de la prestació, i així successivament.

2.6) Causes de resolució
Són causes de resolució del contracte, a més de les assenyalades en l'article 211 de la LCSP, les següents: 

a) Quan, posteriorment a la formalització del contracte, el contractista incorri en alguna de les prohibicions per contractar. 

b) Quan el contractista, o empreses filials o empreses vinculades, realitzi operacions financeres en paradisos fiscals, que tinguin aquesta naturalesa segons la llista de països elaborada per les Institucions Europees o avalades per aquestes o, en el seu defecte, l'Estat espanyol o forà d’ells i que hagin estat declarades delictives, en els termes legalment establerts, com delictes de blanqueig de capitals, frau fiscal o contra la Hisenda Pública. 

c) També és causa de resolució l’incompliment de les condicions especials d’execució, qualificades com a obligacions essencials. 

d) L’incompliment de qualsevol obligació contractual referida a les penalitats per incompliment. 

e) Altres que suposin un greu perjudici per a l’Ajuntament i/o tercers. 

f) La utilització de dades contravenint la clàusula d’aquest plec sobre confidencialitat o la legislació sobre protecció de dades de caràcter personal. 

2.7) Penalitats

Cas que l’ajuntament opti per la no resolució del contracte, s’imposaran al contractista les penalitats per l’incompliment del termini, total o parcial, consistents en les penalitats diàries en la proporció 0,20 € per cada mil euros (1.000 euros) del preu del contracte. 

2.8) Termini de recepció de les prestacions del contracte

La prestació ha de ser continuada per garantir l’objecte del contracte i no s’estableix termini especial de recepció, sense perjudici de la confirmació per part de l’ajuntament de la facturació mensual.

2.9) Termini de garantia del contracte

Excepcionalment, no es fixa termini de garantia del contracte, donades les característiques i la naturalesa de la present contractació, justificat en la prestació continuada del servei.

2.10) Cessió
El contractista solament podrà cedir vàlidament els drets i obligacions que neixin del contracte, mitjançant l’autorització prèvia i expressa de l’òrgan de contractació de l’ajuntament de Sant Boi de Lluçanès, i sempre de conformitat amb els requisits assenyalats a l’article 241 de la LCSP.

2.11) Subcontractació
No s'admet la subcontractació, atesa la naturalesa i les condicions de la contractació.

2.12) Confidencialitat de la informació

El contractista haurà de respectar el caràcter confidencial de la informació a la qual tingui accés degut a l’execució del contracte.

El deure de confidencialitat tindrà una vigència de cinc anys a comptar des del coneixement de la informació de referència.

L’òrgan de contractació no podrà divulgar la informació facilitada pels licitadors i designada, de forma expressa i justificada, per aquests com a confidencial.

En el cas de manca d’indicació s’entendrà que la documentació facilitada no té caràcter confidencial.

2.13) Règim jurídic de la contractació
El règim jurídic del contracte es troba constituït pel present Plec de Clàusules Administratives Particulars, pel Plec de Prescripcions Tècniques, pel Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre, i la seva normativa de desplegament, així com per la resta de normativa legal aplicable.

2.14) Domicili a efectes de notificacions

Les notificacions s’hauran d’efectuar de forma telemàtica.

2.15) Obligacions laborals, socials, fiscals, de protecció de dades personals, i mediambientals del contractista
El contractista restarà obligat al compliment de les disposicions vigents en matèria laboral, de seguretat social, de seguretat i salut en el treball, de prevenció de riscos laborals, d'integració social de les persones amb discapacitat, d’igualtat efectiva de dones i homes, fiscal, de protecció de dades personals, i en matèria mediambiental.

2.16) Assegurances

El contractista s’obliga a disposar d’una pòlissa d’assegurança de responsabilitat civil per un import mínim de 300.000,00 €. 

2.17) Lloc de realització de l’objecte del contracte

Els edificis municipals de l’ajuntament de Sant Boi de Lluçanès relacionats al PPT.

2.18) Responsable del contracte

No es designa responsable del contracte.

2.19) Protecció de dades de caràcter personal

El contractista s’obliga a complir amb les prescripcions que es prevegin a la normativa vigent en matèria de protecció de dades de caràcter personal i, en especial, les contingudes a l’article 12, números 2 a 4, de la Llei Orgànica 15/1999, de 13 de desembre, de protecció de dades de caràcter personal i al Reglament de desenvolupament de la Llei de protecció de dades, aprovat per RD 1720/2007, de 21 de desembre.

En qualsevol cas, el contractista no podrà accedir als documents, arxius, sistemes i suports que continguin dades de caràcter personal sense autorització expressa de l’òrgan de contractació. En el cas que el personal vinculat a l’empresa contractista tingués accés, directe o indirecte, a dades o informacions de caràcter personal, l’empresa els exigirà el compliment del deure de secret respecte de les dades i informacions a què haguessin pogut tenir accés en el desenvolupament de l’activitat o servei prestat.

3) DADES ESPECÍFIQUES 

3.1) Sistema de determinació del preu del contracte

El preu del contracte s’ha determinat en base a un tant alçat per no considerar-se convenient la seva descomposició.

3.2) Comprovacions en el moment de la recepció de la qualitat de l'objecte del contracte

L’Ajuntament de Sant Boi de Lluçanès es reserva la realització de comprovacions sobre la qualitat de l’objecte del contracte i a la seva execució, pels mitjans que siguin oportuns.
3.3) Facultat de l’òrgan de contractació de l’Ajuntament de Sant Boi de Lluçanès sobre manteniment d’estàndards de qualitat en la prestació del servei

El contractista haurà de mantenir els estàndards de qualitat i les prestacions equivalents als criteris econòmics que van servir de base per a l'adjudicació del contracte i el personal que adscrigui a la prestació del servei haurà d'observar els nivells mínims de comportament i les regles de decòrum adients a la prestació contractada; quan alguna de les persones no observi aquests nivells i regles, l’òrgan de contractació de l’ajuntament de Sant Boi de Lluçanès n’informarà al contractista i aquell haurà de substituir-la en el termini més breu possible.

El contractista haurà de disposar de personal suplent amb la formació i l'experiència suficients per poder substituir les persones que prestin els serveis objecte del contracte en supòsits de vacances, absències o baixes.
Sant Boi de Lluçanès, 22 de febrer de 2024

